## Obvezatne upute broj OVM I - Redoslijed izbornih radnji i tijek rokova

### NN 64/2003 (16.4.2003.), Obvezatne upute broj OVM I - Redoslijed izbornih radnji i tijek rokova

# DRŽAVNO IZBORNO POVJERENSTVO

759

Na
osnovi članka 26. stavka 1. i 59.c Zakona o izboru članova predstavničkih
tijela jedinica lokalne i područne (regionalne) samouprave (»Narodne novine«,
br. 33/01, 10/02, 155/02 i 45/03), Državno izborno povjerenstvo Republike
Hrvatske propisuje

## OBVEZATNE UPUTE BROJ OVM I

### REDOSLIJED IZBORNIH RADNJI I TIJEK ROKOVA

1.
Vlada Republike Hrvatske 10. travnja 2003. donijela je:

–
Odluku o raspisivanju izbora za članove vijeća nacionalnih manjina u jedinicama
lokalne i područne (regionalne) samouprave i

–
Odluku o raspisivanju izbora za predstavnike nacionalnih manjina u jedinicama
lokalne i područne (regionalne) samouprave, u koje su stupile na snagu danom
objave u »Narodnim novinama«, broj 64 od 16. travnja 2003.

**Izbori
će se održati u nedjelju 18. svibnja 2003.**

2.
Rokovi teku od

**17.
travnja 2003**.
od 00:00 sati

3.
Prijedlozi kandidata za vijeća i predstavnike nacionalnih manjina moraju
prispjeti nadležnom izbornom povjerenstvu u roku 12 dana od dana raspisivanja
izbora, dakle do

**28.
travnja 2003. do 24:00 sata**

(članak
14. stavak 1.)

4.
Nadležno izborno povjerenstvo sastavit će i u javnim glasilima objaviti liste s
imenima pravovaljano predloženih kandidata prema abecednom redu prezimena za
vijeća i predstavnike nacionalnih manjina u roku 48 sati od isteka roka
propisanog za postupak kandidiranja, dakle do

**30. travnja 2003. do 24:00 sata**

(članak 16.)

5. Izborna promidžba počinje od dana objave liste s
imenima kandidata za vijeća i predstavnike nacionalnih manjina i traje zaključno
do 24 sata prije održavanja izbora, dakle od

**1. svibnja 2003. od 00:00 sati do**

**16. svibnja 2003. do 24:00 sata**

(članak 18. stavak 2.)

6. Zabrana izborne promidžbe (izborna šutnja), kao i
svako objavljivanje prethodnih rezultata ili procjena rezultata izbora traje u
tijeku cijelog dana koji prethodi održavanju izbora, kao i na dan održavanja
izbora do zaključno 21.00 sat, dakle od:

**17. svibnja 2003. od 00:00 sati do**

**18. svibnja 2003. do 21:00 sat**

(članak 20.)

7. Nadležno izborno povjerenstvo mora imenovati članove
i zamjenike članova biračkih odbora najkasnije pet dana prije dana održavanja
izbora za članove vijeća i predstavnike nacionalnih manjina, dakle do:

**12. svibnja 2003. do 24:00 sata**

(članak 32. stavak 3.)

8. Nadležno izborno povjerenstvo objavit će koja su
biračka mjesta određena, s naznakom koji birači imaju pravo glasovati na
pojedinim mjestima, najkasnije osam dana prije dana održavanja izbora, dakle do

**9. svibnja 2003. do 24:00 sata**

(članak 33. stavak 2.)

9. Glasovanje traje neprekidno

**18. svibnja 2003. od 7:00 do 19:00 sati**

Biračko mjesto se zatvara u 19:00 sati. Biračima koji
su se zatekli na biračkom mjestu omogućit će se glasovanje i nakon 19 sati.

(članak 39. stavak 1.)

10. Birački odbor mora dostaviti zapisnik o svom radu
s ostalim izbornim materijalom nadležnom izbornom povjerenstvu najkasnije u
roku od 12 sati od zatvaranja birališta, dakle do

**19. svibnja 2003. do 7:00 sati**

(članak 45.)

11. Nadležno izborno povjerenstvo utvrdit će
rezultate glasovanja na biračkim mjestima na svom području najkasnije u roku od
24 sata od zatvaranja birališta, dakle do

**19. svibnja 2003. do 19:00 sati**

(članak 46. stavak 1.)

12. Kad nadležno izborno povjerenstvo utvrdi
rezultate glasovanja odmah će objaviti rezultate izbora sukladno zapisniku o
radu izbornog povjerenstva.

(članak 49.)

ZaŠtita
izbornog prava

13. Prigovor zbog nepravilnosti u postupku
kandidiranja može podnijeti kandidat ili osobe koje su predložile kandidate.

(članak 52. stavak 1.)

14.
Prigovor zbog nepravilnosti u postupku izbora može pod­nijeti kandidat ili
osobe koje su predložile kandidate o kojima se glasovalo.

(članak
52. stavak 2.)

15.
Prigovori zbog nepravilnosti u postupku kandidiranja ili izbora članova vijeća
i predstavnika u općini ili gradu podnosi se nadležnom županijskom izbornom
povjerenstvu, a zbog nepravil­nosti u postupku kandidiranja ili izbora članova
vijeća i predstavnika u županiji, odnosno Gradu Zagrebu podnosi se Državnom
izbornom povjerenstvu u roku

**48 sati računajući od isteka
dana kada je obavljena rad­nja na koju je stavljen prigovor, dakle od 00:00
sati idućeg dana**

(članak
53. stavak 1. i 2. u svezi s člankom 54. stavak 1.)

16.
Nadležno izborno povjerenstvo dužno je donijeti rješenje o prigovoru u roku

**48 sati od dana kada mu je
dostavljen prigovor, odnosno od dana kada su mu dostavljeni izborni materijali
na koje se odnosi prigovor, dakle od 00:00 sati idućeg dana**

(članak
54. stavak 2.)

17.
Protiv rješenja nadležnog izbornog povjerenstva podnositelj prigovora, koji je
nezadovoljan takvim rješenjem ima pravo žalbe Ustavnom sudu Republike Hrvatske.

Žalba
se podnosi Ustavnom sudu Republike Hrvatske putem nadležnog Izbornog
povjerenstva.

(članak
56. stavak 1. i 3.)

18. Žalba
se podnosi u roku

**48 sati računajući od dana
kad je primljeno pobijano rješenje, dakle od 00:00 sati idućeg dana**

(članak
56. stavak 2.)

19.
Ustavni sud Republike Hrvatske dužan je donijeti odluku o žalbi u roku

**48 sati od dana primitka žalbe,
dakle od 00:00 sati idućeg dana**

(članak
56. stavak 4.)

Broj: LS-39/2003

Zagreb,
16. travnja 2003.

Predsjednik
**Ivica Crnić, dipl. iur**., v. r.

Uputa, NN 64/2003-759